আল্লাহপাক শুধু একতা গড়াকেই ফরয করেননি, বিভক্তি গড়াকেও এভাবে হারাম করেছেন। তাই ঈমানদার ব্যক্তি শুধু নামায-রোযাতেই মনযোগী হয় না, অতি একনিষ্ঠ হয় মুসলমানদের মাঝে একতা গড়তে এবং সে সাথে বিভক্তি এড়াতেও। এমন এক সমৃদ্ধ ইসলামি চেতনার কারণেই ১৯৪৭য়ে বাংলার মুসলমানরা অন্য ভাষী মুসলমানদের সাথে একত্রে পাকিস্তান গড়েছিল। কিন্তু ভাষা আন্দোলনে প্রচন্ড নাশকতায় সেটি বিলুপ্ত হয়েছে। এর ফল দাঁড়ালো, বাঙালী মুসলমানেরা আজ থেকে শত বছর আগে যে চারিত্রিক, নৈতিক, রাজনৈতিক ও ধর্মীয় সামর্থের অধিকারি ছিল তার চেয়ে বহু গুণ পিছিয়ে পড়লো। শত বছর আগে অন্ততঃ অন্য ভাষা, অন্য বর্ণ ও অন্য ভূগোলের মুসলমানদের ভাই বলার সামর্থ ছিল, তাদের সাথে একত্রে রাজনীতি করা এবং সে সাথে যুদ্ধ করারও আগ্রহ ছিল। সুদূর বালাকোটের রণাঙ্গনে সৈয়দ আহম্মদ বেরেলেভীর সাথে বহু বাঙালী মুসলমান শহিদও হয়েছিলেন। এখন সেটি বিরল। অন্য ভাষার মুসলমানদের সাথে এখন শুধু ভৌগলিক বিচ্ছিন্নতাই বাড়েনি, বেড়েছে মনের দূরত্বও। দিন দিন সেটি আরো গভীরতর হচ্ছে। অপর দিকে ঘনিষ্টতা বাড়ছে ভারতসহ অন্যদেশের অমুসলমানদের সাথে। অমুসলমানদের সাথে স্থাপিত সে ঘনিষ্টতা যেমন উৎসবে পরিণত হয়েছে, তেমনি উৎসবে পরিণত হয়েছে মুসলমানদের সাথে বিচ্ছিন্নতাও। অর্থাৎ দেশ চলছে সম্পূর্ণ বিপরীত ধারায়। আত্মঘাত আর কাকে বলে? এভাবেই ভাষা আন্দোলনের নাশকতা বাংলাদেশে ষোল কলায় পূর্ণ হচ্ছে। (PDF Version)